Di tbadut-a deg-s ur nettizmir ara ad d-nessebgen anamek d timulas n usentel akken iwata di tsekla, acku lwalh d yiḥulfan n umdan ur sin ara tilas, di yal tikelt asentel n tsekla yettmudu-d isefranen igejdanen am : asefren amadwan d ukemmam, unfil d umeɣradan, Amazray d urmazray, d agi yella anda ttemlalen yisefranen-a ɣef akken yella unagraw n tutlayt n tmetti d tiktiwin-is(3), ma nuɣel ɣer ugbur n usentel ad d-naf yal asentel deg-s aṭas n temsal, d ayenni ara ad nwali deg unamek nniḍen.